stanford-oval/wikipedia huggingface dataset:
We R Who We R
קומפוזיציה

"We R Who We R" הוא שיר דאנס-פופ בעל מקצב שמשתמש בגיבוי כבד של סינתיסייזר; השיר משלב גם סגנונות של מוזיקת טכנו ואלקטרופופ. כאשר השיר מתחיל בגיבוי קולות חדורי סינתיסייזר המתפרשים כמחיאות כפיים, קשה פותחת את השיר בהכרזה: "חם ומסוכן אם אתה אחד מאיתנו, אז תתגלגל איתנו כי אנחנו גורמים להיפסטרים להתאהב". מבחינה ווקאלית, קשה משתמשת בסגנון הדיבור-שירה שלה לאורך כל השיר. בשיר יש שימוש של אוטו-טיון. מבחינה מוזיקלית, נאמר שהשיר עוקב אחר מבנה מוזיקלי הדומה לסינגל הבכורה שלה מ-2009, "Tik Tok".
לפי התווים שפורסמו ב-Musicnotes.com על ידי סוני מיוזיק פאבלישינג (אנ'), לשיר יש חתימת זמן רגילה, עם קצב פעימות מתון של 120 פעימות לדקה. השיר כתוב במפתח דו מינור; המנעד הקולי של קשה משתרע בין התו של E♭4 לתו של E♭5. לשיר יש רצף בסיסי של Cm–Fm–E♭ –A♭, שמשמש כמהלך הרמוני של השיר.
הופעה מסחרית

בארצות הברית, השיר "We R Who We R" הופיע לראשונה במקום הראשון בבילבורד הוט 100, לאחר שנמכרו למעלה מ-280,000 עותקים דיגיטליים. השיר היה השיר ה-17 בתולדות המצעד שהגיע למקום הראשון, ונהיה להיט עשרת הגדולים החמישי ברציפות של קשה בארצות הברית, ולמקום הראשון שלה. באותו שבוע, השיר דורג במקום הראשון במצעד השירים הדיגיטליים של בילבורד. במצעד 40 שירי המיינסטרים (אנ'), השיר עלה ב-124% בהשמעות, בהשוואה לשבוע הקודם, וזינק מ-36 ל-23 במצעד של אותו שבוע. בשבוע שלאחר מכן, השיר ירד מהמקום הראשון למקום החמישי, לאחר שנמכרו עוד 220,000 עותקים. לאחר שהיה נוכח במצעד למשך חמישה שבועות, השיר הגיע למיליון הורדות בתשלום, השיר הנמכר ביותר שהגיע למיליון הורדות מאז "Love the Way You Lie" של ריהאנה ואמינם, שעשו זאת מוקדם יותר ב-2010. במהלך השבוע התשיעי של השיר במצעד, נמכרו עוד 319,000 עותקים; בשבוע שלאחר מכן הוא נמכרו עוד 411,000 עותקים, ואפילו עבר את רף שני מיליון ההורדות בתשלום. עם ההישג הזה, השיר הפך לאחד מעשרה שירים בלבד שיותר מ-300,000 עותקים נמכרו בשבוע בודד יותר מפעם אחת. במצעד 40 שירי המיינסטרים ומצעד שירי הדאנס קלאב של בילבורד, השיר הגיע לשיאו במקום ה-27 וה-2, בהתאמה. בינואר 2014, נמכרו כבר למעלה מ-4 מיליון עותקים בארצות הברית, השיר השני שלה שהגיע לרמה זו. במרץ 2016, נמכרו כבר למעלה מ-4.1 מיליון עותקים בארצות הברית. מאז, נכון לדצמבר 2018, השיר קיבל גם אישור 5× פלטינה על ידי איגוד תעשיית ההקלטות האמריקאי (RIAA), תוך מכירה של 5 מיליון יחידות בארצות הברית.
בקנדה הוט 100, השיר הופיע לראשונה והגיע לשיא במקום השני, עם מכירות של 21,000 הורדות דיגיטליות. באוסטרליה, השיר הופיע לראשונה במקום הראשון בטבלה ב-17 בנובמבר 2010. השיר נשאר בראש המצעדים למשך שבועיים, לפני שירד למקום השני. בשבוע שלאחר מכן, הסינגל חזר למקום הראשון והחזיק בו למשך שבוע אחד (בסך הכול 3 שבועות בראש המצעד). מאז, הוא קיבל אישור פלטינה מרובעת על ידי איגוד תעשיית ההקלטות האוסטרלי, תוך מכירה של 280,000 יחידות באוסטרליה. בניו זילנד, בשבוע הראשון של השיר למצעד, השיר הגיע למקום הרביעי. השיר קיבל מאז אישור פלטינה על ידי איגוד תעשיית ההקלטות הניו זילנדי, תוך מכירה של 15,000 יחידות בניו זילנד. בשוודיה, השיר הופיע לראשונה במצעד במקום ה-22, ולא הצליח לעלות מעבר. מאז, השיר זכה לאישור זהב על ידי איגוד תעשיית ההקלטות השוודי, תוך מכירה של 10,000 יחידות בשוודיה. בממלכה המאוחדת, השיר נכנס למצעד הסינגלים הבריטי ב-8 בינואר 2011 למקום ה-95, וירד מהמצעד בשבוע שלאחר מכן. לאחר יציאה מחודשת של השיר, ב-23 בינואר 2011, השיר נכנס שוב למצעד, אבל הפעם לראש המצעד, תוך למעלה מ-90,000 עותקים שנמכרו, ונהיה לסולו הראשון של קשה שהגיע לראש המצעד בבריטניה, ולשני בסך הכול. נכון לדצמבר 2011, נמכרו למעלה מ-326,000 עותקים בבריטניה.
וידאו קליפ

הווידאו קליפ של השיר בוים על ידי הייפ ויליאמס (אנ') וצולם במרכז לוס אנג'לס. צילום הסרטון כלל סגירה חלקית של מנהרת הרחוב 2 (אנ') וחלק ממרכז העיר לוס אנג'לס, על פני תקופה של 48 שעות. קשה הסבירה את הרעיון מאחורי הווידאו קליפ, כמו כן את החוויה במהלך ריאיון עיתונאי ל-MTV News, באמרה שהווידאו קליפ שונה מהווידאו קליפים האחרים שלה, וציינה שהוא הולך להראות צד סקסי יותר של עצמה.
הווידאו קליפ של "We R Who We R" מוצג כמסיבה מחתרתית. הווידאו קליפ מתחיל באורות מהבהבים עתידניים. קשה, כששיערה אסוף בקוקו, נראית לובשת איפור אפור ושחור, שרשראות, גרביים קרועים ובגד גוף נוצץ מחלק אחד עשוי שברי זכוכית, עוברת במנהרת הרחוב 2 (אנ'), יחד עם חוגגים אחרים. הסצנה כוללת מופעי דראג ופיצוצים ברקע. כאשר מכוניות מתרחקות, הווידאו קליפ עובר למיקום חדש במסיבה אחרת. באמצע המסיבה, קשה מחליפה תלבושות לחלק העליון בדגל ארצות הברית ומכנסיים ורודים. כשמופיע ההוק של השיר, נראית קשה עומדת על קצה הבניין. המוזיקה נעצרת וקשה קופצת לאחור מגג הבניין. היא נתפסת על ידי החוגגים מתחתיה והמוזיקה מתחדשת. בסצנות הסיום נראה קשה רוקדת בין חוגגים אחרים על הגג ומחייכת תוך כדי שהיא שרה "We R Who We R". בביקורת על הווידאו קליפ, ג'וסלין ונה, מ-MTV News, ציינה שהווידאו קליפ שונה לחלוטין מהווידאו קליפים הקודמים של קשה, שבהם הומור נכח בדרך כלל. בנוסף, היא כתבה שהווידאו קליפ מציג צד "אפל וסקסי" יותר של הזמרת. טאנר סטרנסקי, מאנטרטיינמנט ויקלי, נתן ביקורת חיוביות על הווידאו קליפ. סטרנסקי ציין שהווידאו לא עוקב אחר אותו מסר שיש בהשראה הלירית של השיר, ואמר כי: "זה לא כל כך מעורר הערכה עצמית באותה מידה שהוא משרה רק השראה רגילה, זבל, [קשה] מבורכת. מילת הקוד: מסיבה!". הווידאו קליפ יצא בערוץ היוטיוב של קשה ב-2 בדצמבר 2010. נכון ליוני 2022, הווידאו קליפ נצפה למעלה מ-112 מיליון פעמים.
הופעות חיות

קשה שרה לראשונה בהופעה חיה את השיר כהופעת אורח בעונה השנייה של The X Factor (אנ') ב-14 בנובמבר 2010. לפני ההופעה נוצרה מחלוקת קלה כאשר רקדני הרקע של קשה נראו עונדים סרטי זרוע אדומים שסופקו במקום. קשה חששה שסרטי הזרוע יכולים להיחשב בטעות כסמל צלב קרס, ולכן סרטי הזרוע הוסרו. ההופעה החיה הראשונה של קשה עם השיר באמריקה הצפונית היה ב-21 בנובמבר 2010, במהלך פרס המוזיקה האמריקאית לשנת 2010. ההופעה, שבה לבשה חליפת גוף ממראה וז'קט עור בצבע שחור, כללה גם חלק מהסינגל הקודם של קשה, "Take It Off".‏ רקדני הרקע שלה הקיפו את הבמה לאורך כל ההופעה. קונפטי נפל מהתקרה במהלך הגמר מלא הסינת'ים של השיר וכשההופעה הסתיימה, קשה ניגנה על גיטרה. לאחר מכן, היא סובבה את הגיטרה, וחשפה את המילה "שנאה" בכתב שחור עם חתך דרכו. לאחר מכן, היא ריסקה את הגיטרה לחתיכות, וסיימה את ההופעה. בשנת 2011, יצאה קשה לסיבוב ההופעות הראשון שלה, Get Sleazy Tour, שם ביצעה את השיר "We R Who We R" לצד גרסת כיסוי לשיר "(You Gotta) Fight for Your Right (To Party!)" (אנ') של ביסטי בויז, בתור חלק מההדרן של סיבוב ההופעות. בפרסי בחירת הילדים של ניקלודיאון לשנת 2013, קשה ביצעה קטע של השיר, לצד השיר "C'Mon" (אנ').
השפעה תרבותית

ב-2010, "We R Who We R" זכה לתמיכה רחבה מהקהילה הגאה. העיתונאי ומייסד It Gets Better, דן סאבאג', הצהיר כי היא ואמני מוזיקה אחרים שכתבו שירים המופנים לקהילה הגאה היו חיוניים בסיוע למעריצים להשלים עם הנטייה המינית והזהות מגדרית שלהם, באומרו: "השירים האלו מנוגדים למסר שנאה שאולי עמית, בן משפחה, פוליטיקאי או בריון אומרים, אני מתוסכל מפוליטיקאים הומוסקסואלים שמזלזלים או מערערים את חשיבותם של כוכבי פופ, הם חלק עצום מהמאבק הזה". הזמרים ג'וש ארדמן ובן קלוט החלו לפרסם גרסאות כיסוי של שירים שונים ביוטיוב, ולאחר מכן הוסיפו לוגו לסרטונים שלהם שכותרתו המקורית הייתה "Legalize Gay". מאוחר יותר הם נתקלו בשיר של קשה ובכך הם שינו את הלוגו שלהם ל"Legalize Gay 'Cause We Are Who We Are". הצמד שינה את הלוגו כדי לייצג את השיר וקבע כי: "המילים כמובן דיברו אלינו, מה שהאמנים האלו עושים אומר עולם ומלואו לקהילה הגאה". באוקטובר 2011, התחברה קשה לקמפיין לזכויות האדם ועיצבה חולצת טריקו יוניסקס רקומה בהדפס זברה סגול - שנועדה לייצג "רוח" בדגל הגאווה, יחד עם הכיתוב "We R Who We R". החולצה יצאה ביום היציאה מהארון הבין-לאומי באותו שנה.
רשימת השמעה

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | We R Who We R  | 03:24 |  |  |  |  |  |  |  |
| תקליטור> מס' | תקליטור> שם | תקליטור> משך | תקליטור>  | תקליטור>  | תקליטור>  | תקליטור>  | תקליטור>  | תקליטור>  | תקליטור>  |
| --- | --- | --- | --- | --- | --- | --- | --- | --- | --- |
| 1. | We R Who We R  | 03:24 |  |  |  |  |  |  |  |
| 2. | Animal (רמיקס דייב אודה)   | 04:37 |  |  |  |  |  |  |  |
| מיני-אלבום דיגיטלי> מס' | מיני-אלבום דיגיטלי> שם | מיני-אלבום דיגיטלי> משך | מיני-אלבום דיגיטלי>  | מיני-אלבום דיגיטלי>  | מיני-אלבום דיגיטלי>  | מיני-אלבום דיגיטלי>  | מיני-אלבום דיגיטלי>  | מיני-אלבום דיגיטלי>  | מיני-אלבום דיגיטלי>  |
| --- | --- | --- | --- | --- | --- | --- | --- | --- | --- |
| 1. | We R Who We R  | 03:24 |  |  |  |  |  |  |  |
| 2. | Sleazy  | 03:25 |  |  |  |  |  |  |  |
| 3. | Animal (רמיקס דייב אודה)   | 04:37 |  |  |  |  |  |  |  |
| 4. | Animal (רמיקס בילבורד)   | 04:15 |  |  |  |  |  |  |  |
קרדיטים

כתיבת שירים – קשה, אמו (אנ'), דוקטור לוק, יעקב כשר, בני בלנקו
הפקה, כלי נגינה ותכנות – דוקטור לוק, בני בלנקו, אמו (אנ')
קולות רקע – רני הנקוק, דוקטור לוק, סם הולנד, בני בלנקו, אמילי רייט (אנ')
טכנאי קול – אמילי רייט (אנ'), כריס או'ריאן (אנ'), סם הולנד
עוזר טכני קול – טטיאנה גוטוולד, ג'רמי לוין
הקרדיטים לקוחים מתוך הקריטים שנכתבו ב-Cannibal.
מיקומי שיא

|   ‏‏‏  מצעדים ודירוגים (2010–2011)> מדינה |   ‏‏‏  מצעדים ודירוגים (2010–2011)> מצעד |   ‏‏‏  מצעדים ודירוגים (2010–2011)> מיקום שיא |   ‏‏‏  מצעדים ודירוגים (2010–2011)>  |
| --- | --- | --- | --- |
|  אוסטריה | Ö3 אוסטריה טופ 40‏ | 15 |  |
|  אוסטרליה | מצעד הסינגלים האוסטרלי | 1 |  |
|  אירלנד | מצעד הסינגלים האירי | 10 |  |
|  ארצות הברית | בילבורד הוט 100 | 1 |  |
|  ארצות הברית | מצעד 40 השירים למבוגרים | 19 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד הדאנס/מיקס שואו איירפליי | 4 |  |
|  ארצות הברית | מצעד 40 שירי המיינסטרים | 2 |  |
|  ארצות הברית | מצעד השירים הקצביים | 7 |  |
|  גרמניה | GfK – טופ 100 | 23 |  |
|  דנמרק | היטליסטן | 31 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדי | 42 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 11 |  |
|  חבר המדינות | טופ-היט | 191 |  |
|  יפן | יפן הוט 100 | 5 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 4 |  |
|  סלובקיה | ČNS IFPI | 4 |  |
|  ספרד | PROMUSICAE | 26 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 4 |  |
|  פלנדריה | אולטראטופ 50 | 13 |  |
|  צ'כיה | ČNS IFPI | 20 |  |
|  צרפת | SNEP | 19 |  |
|  קוריאה הדרומית | סירקל צ'ארט | 3 |  |
|  קנדה | קנדה הוט 100 | 2 |  |
|  שוודיה | סוורייטופליסטן | 22 |  |
|  שווייץ | המצעד השווייצרי | 17 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  אוסטרליה | מצעד הסינגלים האוסטרלי | 25 |  |
|  ניו זילנד | המצעד הניו זילנדי הרשמי | 50 |  |
|  שוודיה | סוורייטופליסטן | 87 |  |
|   ‏‏‏  מצעדי סוף שנה (2011)> מדינה |   ‏‏‏  מצעדי סוף שנה (2011)> מצעד |   ‏‏‏  מצעדי סוף שנה (2011)> מיקום שיא |   ‏‏‏  מצעדי סוף שנה (2011)>  |
| --- | --- | --- | --- |
|  אוסטרליה | מצעד הסינגלים האוסטרלי | 100 |  |
|  ארצות הברית | בילבורד הוט 100 | 30 |  |
|  ארצות הברית | מצעד הדאנס/מיקס שואו איירפליי | 36 |  |
|  ארצות הברית | מצעד 40 שירי המיינסטרים | 12 |  |
|  ארצות הברית | מצעד השירים הקצביים | 37 |  |
|  הממלכה המאוחדת | מצעד הסינגלים הבריטי | 57 |  |
|  ולוניה | אולטראטופ 40 | 90 |  |
|  קנדה | קנדה הוט 100 | 35 |  |
נתוני מכירות

| אזור | תואר | מכירות |
| --- | --- | --- |
| ארצות הברית (RIAA) | 6× פלטינה | 6,000,000 |
סיכום
| בכל העולם | — | 6,000,000 |
היסטוריית יציאות לאור

| אזור | תאריך | פורמט |
| --- | --- | --- |
| אוסטרליה | 22 באוקטובר 2010 | הורדה דיגיטלית |
| אוסטריה | 22 באוקטובר 2010 | הורדה דיגיטלית |
| בלגיה | 22 באוקטובר 2010 | הורדה דיגיטלית |
| קנדה | 22 באוקטובר 2010 | הורדה דיגיטלית |
| גרמניה | 22 באוקטובר 2010 | הורדה דיגיטלית |
| אירלנד | 22 באוקטובר 2010 | הורדה דיגיטלית |
| איטליה | 22 באוקטובר 2010 | הורדה דיגיטלית |
| הולנד | 22 באוקטובר 2010 | הורדה דיגיטלית |
| ניו זילנד | 22 באוקטובר 2010 | הורדה דיגיטלית |
| שוודיה | 22 באוקטובר 2010 | הורדה דיגיטלית |
| שווייץ | 22 באוקטובר 2010 | הורדה דיגיטלית |
| ארצות הברית | 22 באוקטובר 2010 | הורדה דיגיטלית |
| דרום קוריאה | 26 באוקטובר 2010 | הורדה דיגיטלית |
| גרמניה | 7 בינואר 2011 | תקליטור |
| הממלכה המאוחדת | 23 בינואר 2011 | הורדה דיגיטלית |
בדיקות תוכנה

בדיקות תוכנה הן תהליך שנועד להעריך את איכותה של תוכנה ועמידתה בדרישות שהוצבו לה. בדיקות תוכנה מהוות חלק אינטגרלי מתהליכי הנדסת תוכנה והבטחת איכות תוכנה.
הקדמה

בעבר היו בדיקות התוכנה תחום חובבני שבוצע על ידי התוכניתנים עצמם או על ידי עובדים ללא הכשרה מתאימה. היום הנדסת בדיקות תוכנה היא מקצוע נלמד, ובדיקות התוכנה כוללות כתיבת תסריטי בדיקות תוכנה ושימושים מתקדמים בכלי בדיקה אוטומטיים.
כמו בכל תחום הנדסי מתקדם, גם בתחום בדיקות תוכנה קיימות מספר הסמכות מקצועיות המוענקות על ידי ארגונים בינלאומיים או מקומיים שונים, לאחר עמידה במבחנים של המועמדים להסמכה.
בדיקות תוכנה ותהליכי הבטחת איכות תוכנה באים לידי ביטוי באופנים שונים במתודולוגיות פיתוח שונות. בחלק ממתודולוגיות פיתוח התוכנה, מקומן של הבדיקות הוא בסוף תהליך הפיתוח (לדוגמה מודל מפל המים). באחרות, משימות הבטחת איכות משולבות לאורך מחזור הפיתוח השלם של היישום. דוגמה לכך הוא מודל ה-V שבו לכל שלב במהלך פיתוח התוכנה קיים שלב מקביל של בדיקות (איסוף הדרישות נבדק על ידי בדיקות קבלה, עיצוב מקביל לבדיקות מערכת, עיצוב מפורט מקביל לבדיקות השילוב וכו'). יש מתודולוגיות נוספות, חדישות יותר, בהן הבדיקות משולבות בתהליך הפיתוח (למשל פיתוח מונחה בדיקות, מתודולוגיית Scrum וכדומה).
סוגי הבדיקות

בהתאם למודלים של פיתוח תוכנה כגון: מפל המים, מודל V, מודל W ואחרים; קיימים 4 שלבים מרכזיים בבדיקות תוכנה:
בדיקות יחידה (Unit) – בדיקות ברמת יחידת תוכנה (מודול). לרוב מבוצעות על ידי מפתח התוכנה.
בדיקות אינטגרציה (Integration) – בדיקת שילוב יחידות תוכנה בהיקפים שונים, החל משתי יחידות ועד לכלל היחידות במערכת.
בדיקות מערכת (System) – בדיקת המערכת בכללותה, בדרך כלל בראיית המשתמש של יכולות המערכת.
בדיקות קבלה (Acceptance) – בדיקות הנעשות על ידי המשתמש או הלקוח במטרה לוודא כי המערכת פועלת בהתאם לדרישות שהוגדרו במסמך הדרישות המקורי ובשינויי דרישה (change request) שהועברו במהלך מחזור חיי הפיתוח.
בנוסף מקובל לסווג את הבדיקות גם לפי החלוקה שמתבססת על אופי הבנת המערכת ורמת הירידה של הבודק לפרטים:
בדיקות קופסה לבנה (White Box) – בדיקות אלו מתבססות על הכרת קוד המקור של התוכנה ובניית תוכניות בדיקה המותאמות לנתיבי הזרימה האפשריים של הקוד. בדיקות יחידה עשויות להיות בדיקות מסוג קופסה לבנה. בסוג בדיקות זה, על הבודק להכיר את הלוגיקה של הקוד, וכן, עליו להיות בעל ידע בשפת התכנות בה כתובה התוכנה.
בדיקות קופסה שחורה (Black Box) – בדיקות אלו אינן מכירות את המבנה הפנימי של המערכת ומתבססות על בדיקת הפלט הצפוי לקלט מסוים בהתאם לתכנון מוקדם כלשהו. בדיקות קבלה מתבצעות בשיטה זו בדרך כלל. בסוג בדיקות זה, הבודק חייב לדעת את פירוט דרישות המערכת, וכן, עליו לדעת לאיזה פלט מהתוכנה עליו לצפות עבור קלט מסוים. עם זאת, הבודק אינו חייב להכיר את הלוגיקה של הבעיה או אפילו לדעת את שפת התכנות בה היא כתובה.
בדיקות קופסה אפורה (Gray Box) – בדיקות אלו מכירות במבנה הפנימי של המערכת אך משתמשות בידע זה על מנת לבצע בדיקות בסגנון קופסה שחורה. כך לדוגמה שינוי של מאגרי הנתונים לבדיקת פלט מסוים או שימוש בהנדסה הפוכה על מנת לאתר את גבולות הפעולה של המערכת, אלו הן דוגמאות נפוצות לבדיקות בשיטה זו.
אופי הבדיקות

בדיקות תוכנה ידניות (Manual Testing) – בדיקות תוכנה הנעשות על ידי עובד שהוכשר לכך בדרך כלל על פי תוכנית בדיקות מסודרת ומוסכמת.
בדיקות תוכנה ממוכנות (Automation Testing) – בדיקות תוכנה הנעשות בצורה אוטומטית, רצוי עם מינימום התערבות אנושית.
ראו גם

מדעי המחשב
הנדסת תוכנה
סביבת בדיקות וירטואלית
בעיית התפוצצות מצבים
מדדי כיסוי קוד
בדיקות תוכנה למכשירים ניידים
מיקור חוץ של בדיקות תוכנה
בדיקת פרויקטי תוכנה גדולים
Test Case Generation
בדיקות בארכיטקטורה מכוונת שירותים
מקרי בדיקה
בדיקת זמן אמת
ISO/IEC/IEEE 29119
הערות שוליים

↑  Unit Testing vs Functional Testing: A Detailed Comparison, Insights on Latest Technologies - Simform Blog, ‏2019-03-16 (באנגלית אמריקאית)
| תחומים במדעי המחשב |
| --- | --- | --- |
| יסודות מתמטים | לוגיקה מתמטית • תורת הקבוצות • תורת המספרים • תורת הגרפים  • תורת הטיפוסים •  תורת הקטגוריות  • אנליזה נומרית • תורת האינפורמציה |  |
| תורת החישוביות | תורת האוטומטים • תורת הרקורסיה • תורת הסיבוכיות • מחשוב קוונטי |  |
| אלגוריתמים ומבנה נתונים | אנליזה של אלגוריתמים • גאומטריה חישובית |  |
| שפות תכנות ומהדרים | מפרש • פרדיגמת תכנות (תכנות פרוצדורלי • תכנות מונחה עצמים • תכנות פונקציונלי • תכנות לוגי) |  |
| חישוב מבוזר ועיבוד מקבילי | עיבוד מקבילי • מחשוב סריגי • בקרת מקביליות |  |
| הנדסת תוכנה | ניתוח מערכות מידע • עיצוב תוכנה • תכנות מחשבים • שיטות פורמליות • בדיקות תוכנה • מתודולוגיית פיתוח תוכנה |  |
| תקשורת | ניתוב • טופולוגיית רשת • קריפטוגרפיה |  |
| מסד נתונים | מסד נתונים יחסי • SQL • תנועה • אינדקסים • כריית מידע • CAP theorem |  |
| בינה מלאכותית | חשיבה אוטומטית • בלשנות חישובית • ראייה ממוחשבת • עיבוד שפה טבעית • בינה חישובית • מערכת מומחה • למידה חישובית • רובוטיקה |  |
| גרפיקה | הדמיה ממוחשבת • הנפשה ממוחשבת • עיבוד תמונה |  |
| שפות פורמליות | שפה רגולרית • שפה חסרת הקשר • שפה תלוית הקשר • ההיררכיה של חומסקי |  |
| שימושים במדע | ביואינפורמטיקה • מדעים קוגניטיביים • כימיה חישובית • פיזיקה חישובית • אנליזה נומרית |  |
| --- | --- |
בקרת זהויות :  NKC: ph173828
דון ז'ואן (מחזה)

עמוד שער המחזה "דון ז'ואן או הפסל שבא לסעוד", מתוך אסופת כתביו של מולייר שראתה אור לאחר מותו, 1682
ישראל דמידוב ואלונה איב בהצגה "דון ז'ואן", תיאטרון גשר, 2011
עודד קוטלר בהצגה "דון ז'ואן", התיאטרון הקאמרי, 1965
דון ז'ואן או הפסל שבא לסעוד (בצרפתית: Dom Juan ou le Festin de pierre) היא קומדיה בחמש מערכות, פרי עטו של מולייר, המבוססת על אגדת דון חואן, משנת 1665.
אודות המחזה

משנאסר להצגה מחזהו של מולייר "טרטיף", בשל ביקורתו על הדת, היה עליו למצוא עכשיו מחזה חדש בשביל להקתו. הוא נזכר באגדת "דון חואן", שנחלה הצלחה רבה בספרד, צרפת ואיטליה ובידי אנשי הקומדיה דל ארטה בפריז. האגדה על האציל המפתה נשים ועוזב אותן, מתחצף לאביו, מקלל את אלוהים, מזמין את הפסל לארוחה ויורד באש לגיהנום הלהיבה את ההמונים. כעבור שנה כתב את "דון ז'ואן". ההצגה עלתה בתיאטרון פאלה רויאל ומולייר גילם בה את דמותו של סגנרל, משרתו של דון ז'ואן. מולייר השתמש בגרסת הסיפור של טירסו דה מולינה והוסיף עליה ביקורת חברתית קשה, כתוצאה מכך הצגתו נאסרה זמן קצר לאחר הצגת הבכורה.
הנפשות הפועלות

דון ז'ואן – בנו של דון לואיס
סגנרל – משרתו של דון ז'ואן
אלווירה – אשתו של דון ז'ואן
גוסמן – הסייס של דונה אלווירה
דון קרלוס – אחיה של אלווירה
דון אלונסו – אח אחר של אלווירה
שרלוט – בת כפר
מטורין – בת כפר
פיירו – בן כפר
פסלו של הקומנדור
לה ויולט – משרתו של דון ז'ואן
רגוטן – משרת אחר של דון ז'ואן
מסייה דימאנש – סוחר
לה ראמה – בריון שכיר
אנשיו של דון ז'ואן
אנשיהם של האחים דון קרלוס ודון אלונסו
רוח רפאים
קבצן
תקציר העלילה

פרק זה לוקה בחסר. אנא תרמו לוויקיפדיה ו.
המחזה בדפוס בעברית > מערכה ראשונה

סגנרל מספר לגוסמן שאדונו חסר גבולות מוסריים, בשבילו המטרה מקדשת את האמצעים, הוא מפתה ונושא נשים רבות ואחר-כך עוזב אותן, כשהאחרונה שבהן היא אלווירה. דון ז'ואן משוחח עם סגנרל ואומר לו שהוא אוהב את כל הנשים וכיבוש נשים הוא אתגר מבחינתו. סגנרל מזהיר אותו מפני יום הדין.
דון ז'ואן שב לפירנצה, כדי לחזר אחרי נערה, אף על פי שבעבר רצח את אחד מתושבי העיר ונשקפת לו סכנה. אלווירה שוהה במנזר, דון ז'ואן הוציא אותה משם, ממש לפני טקס השבעתה לנזירה, מתארס לה ואחר-כך עוזב אותה. אלווירה מזהירה אותו מפני נקמתה.
המחזה בדפוס בעברית > מערכה שנייה

הים סוער וספינתם של דון ז'ואן וסגנרל מתהפכת והם ניצלים בידי פיירו האיכר. דון ז'ואן מחזר אחרי שרלוט, ארוסתו של פיירו, מבטיח להתחתן איתה ושרלוט מתמסרת אליו. פיירו מגיע, רואה את דון ז'ואן ושרלוט, מנסה להפריד ביניהם ושני הגברים רבים. למקום מגיעה מטורין, אישה אחרת אחריה דון ז'ואן חיזר. שתי הנשים מתעמתות ביניהן ודון ז'ואן גורם לכל אחת מהן להאמין שישא אותה לאישה. לה ראמה מגיע למקום כדי להזהיר את דון ז'ואן שקבוצת גברים חמושים מחפשים אותו.
המחזה בדפוס בעברית > מערכה שלישית

דון ז'ואן מחופש לכפרי וסגנרל מחופש לרופא. סגנרל אומר שיש בורא עולם ודון ז'ואן אומר שהוא מאמין רק במתמטיקה. בדרכם הם פוגשים אדם עני ומבקשים ממנו שידריך אותם לעיר, דון ז'ואן מבטיח לאדם מטבע זהב אם יקלל את אלוהים, האיש מסרב ודון ז'ואן נותן לו מטבע בשם האנושות. דון ז'ואן רואה אדם בשם דון קרלוס מותקף על ידי שלושה שודדים, הוא נחלץ להגן עליו בחרבו וביחד הם מניסים את השודדים. דון קרלוס מספר על כך שהוא ואחיו מחפשים אחרי אדם בשם דון ז'ואן שחטף את אחותם מהמנזר, הבטיח להינשא לה והפר את הבטחתו. דון ז'ואן אומר לו שהוא חברו של דון ז'ואן והוא מבטיח להביא את חברו למקום מפגש מוסכם לקיים דו-קרב.
דון אלונזו מגיע למקום ורואה את אחיו קרלוס ביחד עם דון ז'ואן, אותו הוא מזהה. הוא רוצה להרוג את דון ז'ואן, אולם דון קרלוס מספר לדון אלונזו שדון ז'ואן הציל את חייו ומבקש ממנו שהות כדי ליישר את ההדורים. דון קרלוס מציע לדון ז'ואן לשאת את אחותו לאישה ובכך לרצות את כל הנוגעים בדבר. דון ז'ואן מסרב לשאת את אלווירה. בדרכם, דון ז'ואן וסגנרל מגיעים לאחוזת קבר מפוארת של אדם שדון ז'ואן רצח. דון ז'ואן מזמין את פסל האבן של האדם לארוחה והפסל משיב בחיוב כשהוא מרכין את ראשו.
המחזה בדפוס בעברית > מערכה רביעית

מסייה דימנש מגיע לדירתו של דון ז'ואן לגבות ממנו חוב שהוא חייב לו. דון ז'ואן מזמין אותו לארוחה, משוחח איתו בידידות תוך שהוא לא נותן לדימנש להשחיל מילה ונפרד ממנו, בלי להזכיר את עניין החוב. דון לואיס מגיע לבקר את דון ז'ואן בנו. הוא מוכיח אותו על פשעיו ודון ז'ואן משפיל את אביו. האב מאיים להעניש את בנו.
אלווירה מגיעה לבקר את דון ז'ואן, מספרת שהיא שבה למנזר, אבל מנסה לדבר למצפונו כדי שיחזור לדרך הישר. דון ז'ואן מבקש ממנה להישאר, אולם היא מסרבת. דון ז'ואן וסגנרל יושבים לאכול, לבית מגיע הפסל, דון ז'ואן מזמין אותו לסעוד איתם. סגנרל מפוחד, אבל דון ז'ואן מנעים לאורחיו את הזמן בשירה ובמזון. הפסל מזמין את דון ז'ואן לארוחה למחרת.
המחזה בדפוס בעברית > מערכה חמישית

דון ז'ואן שרוצה שאביו יגן עליו מפני הרודפים אותו מתחזה לחוזר בתשובה, אביו שמח ורץ לספר לאם. דון קרלוס מבקש מדון ז'ואן להכריז על נישואיו לאחותו. דון ז'ואן אומר שהוא חזר בתשובה, הוא עומד לפרוש מהעולם, אחותו חזרה למנזר והנישואים יפריעו לשניהם לעשות זאת וכי הכול נגזר מהשמיים. הפסל לוקח את דון ז'ואן לארוחה, דון ז'ואן נשרף באש, האדמה פוערת פיה ובולעת אותו.
המחזה בדפוס

דון ז’ואן, או, משתה הפסל : קומדיה; מצרפתית: מרים יחיל-וקס, עם מבואות, אחרית דבר והערות מאת המתרגמת. תל אביב : זמורה-ביתן תש"ס 2000.
דון ז’ואן, תרגם נתן אלתרמן ; רישומים: אריה נבון. תל אביב : הוצאת הקיבוץ המאוחד תשכ"ה 1965.
המחזה בתיאטרון המקצועי הישראלי

1. תיאטרון הקאמרי, הצגת בכורה: 2 במאי 1965
יוצרים: עברית – נתן אלתרמן, בימוי – שמואל בונים, תפאורה ותלבושות – אריה נבון, מוזיקה – דב זלצר.
שחקנים: סגאנארל – אברהם חלפי, גוסמן – גדליה בסר, דון ז'ואן –עודד קוטלר, דונה אלווירה - זמירה עילם, פיירו – אריה לביא, שרלוט – זיווית שחורי/ריטה רייש, מאטורין – לאורה ריבלין, הקבצן – משה חורגל, דון קרלוס – גדעון שמר, דון אלונזו – אהרון אלמוג, מסיה דימאנש - מיכאל גור, דון לואיז – אברהם בן-יוסף, משרת – זכריה טובי, משרת – דוד רייזל.
2. תיאטרון באר שבע, הצגת בכורה: 20 בינואר 1990
יוצרים: נוסח עברי – אהוד מנור, בימוי – יוסי יזרעאלי, תפאורה - אדריאן ווקס, תלבושות - עדנה סובול, מוזיקה - יוסי מר-חיים, תאורה - חני ורדי.
שחקנים: דון ז'ואן – דורון תבורי, סגאנארל - אורי אברהמי, דונה אלווירה - דפנה רכטר, פיירו – יגאל שדה, דון לואיס - מרק חסמן, הקבצן - שבתאי קונורטי, עמי דיין.
3. תיאטרון גשר, הצגת בכורה: 21 בפברואר 1998
יוצרים: תרגום - נתן אלתרמן, עריכה - דן אלמגור, דרמטורגית - מרים יחיל וקס, בימוי - יבגני אריה, תפאורה - סשה ליסיאנסקי, תלבושות - ולנטינה קומולובה, מוזיקה - אבי בנימין, תאורה - אבי יונה בואנו (במבי), תנועה - מרינה בלטוב.
שחקנים: דון ז'ואן - סמי סמיר, סגנרל - אלכסנדר סנדרוביץ', אלוירה - מיכל ויינברג/נתלי שילמן, דון קרלוס - צק ברקמן, דון אלונזו - גל קנר, דון לואיס - גרא סנדלר, שרלוט - תמרה שטרן, מטורין - גלנדה סוולד, אדון דימנש - מיכאל טפליצקי, לחשן - לימור יצחייק, זמרת ורקדנית - קרן קוך.
4. תיאטרון גשר, הצגת בכורה: 25 בינואר 2011
יוצרים: תרגום מצרפתית - רועי חן, עיבוד, בימוי ועריכה מוזיקלית - אלכסנדר מורפוב, עיצוב תפאורה - אלכסנדר אורלוב, עיצוב תלבושות – מיכאל קרמנקו, תאורה: אלכסנדר סיקירין.
שחקנים: דון ז'ואן – ישראל דמידוב, סגאנרל – דביר בנדק, דונה אלווירה – נטע שפיגלמן, איזבלה - לוסי דובינצ'יק, פמליית דון ז'ואן – ציון אשכנזי, יובל ינאי, מיקי לאון, אורי יניב, דונה אנה/שרלוטה: אלונה איב/יעל טוקר, מטורין - נורה פישר, דון קרלוס – הנרי דוד, רומן גרשקוביץ', קומנדור/ כומר – גור קורן, דון לואיס - יבגני טרלצקי, ז'יל בן דוד, פיירו - ציון אשכנזי, אורי יניב, לוקאס - אורי יניב, ציון אשכנזי, אוטביו - רומן גרשקוביץ', באגר - אורי יניב. איכרים ואיכרות: אורי יניב, רומן גרשקוביץ', רונה בקרמן, יובל ינאי, מיקי לאון, סבטלנה דמידוב, לוסי דובינצ'יק, נטע שפיגלמן, גור קורן.
הערות שוליים

↑  דון ז'ואן 300 וריאציות על נושא אחד, הארץ, 22 באפריל 1965
| --- | --- |
בקרת זהויות :  NLI: 987007592591405171  PLWABN: 9810694713005606  BNE: XX3065633  BnF: cb37009427n (data)  LCCN: n87820314  NLA: 35357950  NSK: 000256860  SUDOC: 028011880  VIAF: 311544674   WorldCat (עם VIAF): 311544674